cyanic-selkie/wikianc huggingface dataset:
Հարավային Կորեա
Կրթություն
Ուսումնական տարին բաժանվում է երկու կիսամյակի, որնցից առաջինը սկսվում է մարտի սկզբին և վերջանում հուլիսի մեջտեղում, իսկ երկրորդը սկսվում է օգոստոսի վերջին և ավարտվում փետրվարի մեջտեղում։ Հարավկորեական բազմաթիվ դպրոցներում կա դպրոցական համազգեստ, որը ստեղծվել է արևմտյան համազգեստների ձևի օրինակով։ Տղաների համար շալվարներ և սպիտակ շապիկներ, իսկ աղջիկները՝ զգեստներ և սպիտակ շապիկներ։
Կորեայում կրթության համակրգը բաժանվում է հետևյալ փուլերի՝ մինչդպրոցական կրթություն, տարրական դպրոց, միջնակարգ դպրոց, բարձրագույն կրթություն։ Կրթության պարտադիր շրջանը տևում է տասը տարի և իր մեջ ներառում է տարրական և միջնակարգ դպրոցներում կրթությունը։
Չնայած անվճար դպրոցական կրթությանը՝ Հարավային Կորեայում տարրական դպրոցում բարգավաճում է թանկարժեք դասուսուցումը։ Չնայած նրան, որ տարրական դպրոցում Պարտադիր ազգային քննությունների համակարգը ստիպում է ծնողներներին ամեն տարի ծախսել մոտավորապես 24 մլրդ եվրո, և դրան զուգահեռ ամեն տարի դասուսուցման ծառայությունների ծավալը մեծանում է 3 %-ով։ ՅՈՒՆԵՍԿՕ-ի կրթության պլանավորման ինստիտուտի տնօրեն պրոֆեսոր Մարկ Բրեյը այդ համակարգն անվանել է «ստվերային կրթություն»։ Այդ ծառայություններից օգտնվում են տարրական դպրոցների սովորողների մոտավորապես 73 %-ը և միջնակարգ դպրոցների 55 %-ը ։
Տրանսպորտ, էներգետիկա և ինֆրակառուցվածք
Korail գնացքները միացնում են բոլոր խոշոր հարավկորեական քաղաքները։ Այժմ վերականգնվում են երկու երկաթուղային գծեր՝ Կյոնիսոն և Տոնհե։ ԿԱՀ-ի կորեական արագընթաց գնացքները կապ են ապահովում Կյոնբուսոն գծով։ Խոշոր քաղանքերը, որոնցից են Սեուլը, Պուսանը, Ինչոնը, Տեգուն, Դեջոնը և Կվանջուն, ունեն մետրոպոլիտեն ։ Ճեպընթաց ավտոբուսների տերմինալներ կան քաղաքների մեծամասնությունում ։
Հարավկորեական Ինչոն միջազգային օդանավակայանը խոշորագույն օդանավակայանն է, որի շինարարությունը ավարտվել է 2001 թվականին։ 2007 թվականին այն սպասարկել է 30 մլն ուղևոր ։ Այլ խոշոր միջազգային օդանավակայաններն են Կիմհեն և Չեջուն։ Նաև կամ յոթ ներքին օդանավակայաններ և մեծ քանակով ուղղաթռակայաններ ։ «Korean Air» ավիաընկերությունը, որը հիմնադրվել է 1962 թվականին, 2008 թվականին սպասարկել է 21,64 մլն ուղևոր, ներառյալ 21,64 մլն արտասահմանցի ։ Հարավկորեական ավիաընկերությունները սպասարկում են 297 միջազգային երթուղիներ ։
Հարավային Կորեան ատոմակայանների քանակով աշխարհում զբաղեցնում է հինգերորդ տեղը և երկրորդ տեղը՝ Ասիայում (2010 թվականի դրությամբ) ։ ԱԷԿ-ները մատակարարում են երկրի էլեկտրոէներգիայի 45 %-ը, որը խթանում է տարբեր ժամանակակից ռեակտորների զարգացումը ։
Հարավային Կորեան միջուկային ռեակտորների արտահանող է և մատակարարումների պայմանագրեր ունի ԱՄԷ-ի, Հորդանանի և Արգենտինայի հետ ։ 2010 թվականի դրությամբ՝ Հարավային Կորեան և Թուրքիան բանակցություններ են վարում երկու միջուկային ռեակտորների շինարարության մասին ։ Հարավային Կորեան պատրաստվում է Արգենտինայի համար միջուկային ռեակտորի շինարարության գործարքների մասնակցությանը ։
Ի տարբերություն խոշոր միջուկային պետությունների, որոնցից են Ճապոնիան, Գերմանիան, Ֆրանսիան՝ միջազգային միջուկային շուկայում Հարավային Կորեայի մրցակիցների, Հարավային Կորեայում չի թույլատրվում ուրանի հարստացումը կամ ԱՄՆ-ի քաղաքական ճնշման տակ ուրանի հարստացման համար ավանդական տեխնոլոգիաների զարգացումը ։
Միջազգային հարաբերություններ
Հարավային Կորեան պահպանում է դիվանագիտական հարաբերություններ ավելի քան 188 պետությունների հետ և 112 երկրներում հիմնական դեսպանատներ, ինչպես նաև 42 հյուպատոսային հաստատություններ և 4 ներկայացուցչություններ։ Երկիրը նաև ՄԱԿ-ի անդամ է, որը կազմակերպություն է մտել Հյուսիսային Կորեայի հետ միաժամանակ՝ 1991 թվականին։ 2007-2017 թվականների հարավկորեական արտաքին գործերի նախարար Բան Կի Մունը զբաղեցրել է ՄԱԿ-ի գլխավոր քարտուղարի պաշտոնը ։
2010 թվականին Հարավային Կորեան և Եվրոպական միությունը ազատ առևտրական համաձայնագիր են կնքել՝ առևտրային արգելքները պակասեցնելու նպատակով։ Հարավային Կորեան նաև բանակցություններ է վարում Կանադայի և Նոր Զելանդիայի հետ նման համաձայնագիր կնքելու համար ։ Հարավային Կորեան իր մոտ ընդունել է Մեծ քսանյակի գագաթնաժողովը, որը անցկացվել է Սեուլում 2010 թվականի նոյեմբերին ։ 2018 թվականին հարավկորեական Փհենչհան քաղաքում անցկացվել են XXIII Ձմեռմային օլիմպիական խաղերը ։
Հայաստան
Կորեայի Հանրապետության և Հայաստանի Հանրապետության միջև դիվանագիտական հարաբերություններ հաստատվել են 1992 թվականի փետրվարի 21-ին, Խորհրդային Միության փլուզումից և Հայաստանի Երրորդ Հանրապետության ստեղծման օրվանից ։
2014 թվականին Հայաստանը և Հարավային Կորեան համաձայնագիր են ստորագրել մշակույթի, սպորտի և կրթության բնագավառներում համագործակցության մասին։
Կորեերենը դասավանդվում է նաև Երևանի պետական համալսարանում։ 2018թ.-ի նոյեմբերին ստեղծվել է ԵՊՀ կորեերենի լսարան, որտեղ Երևանի պետական համալսարանի ուսանողները սովորում էին կորեերեն, իսկ 2019թ.-ի սեպտեմբերից կորեերենը դասավանդվում է ԵՊՀ միջազգային հարաբերությունների և արևելագիտության ֆակուլտետներում որպես հիմնական առարկա։
Կորեայում, 2012 թվականին, հրապարակվել է կորեական Հայոց ցեղասպանության մասին գիրքը, նույն տարում Կորեայից ժամանած թատերախումբը այցելել է Հայաստան։
2014 թվականին «Ոսկե ծիրան» միջազգային կինոփառատոնում ներկայացվել են վեց կորեական նկարներ։ Օնգ Վան Սուկը, լինելով Կորեայի օտար լեզուների ինստիտուտի պրոֆեսոր, որտեղ շուրջ 45 օտար լեզուներ դասավանդվում են, նա ցանկություն է հայտնել, որ հայոց լեզուն ուսուցանվի իրենց համալսարանում ։
Ռուսաստան
Մինչև 1990 թվականի սեպտեմբերը ԽՍՀՄ-ի և Կորեայի Հանրապետության միջև դիվանագիտական հարաբերություններ գոյություն չեն ունեցել։ ԽՍՀՄ-ը ճանաչում էր միայն Փհենյանում Կիմ Իլ Սոնգի կառավարությունը, որը պաշտոնապես հավակնում էր ընդհանուր կորեական կառավարության դերին։ Երկու երկրների միջև հարաբերությունները սկսել են զարգանալ միայն 1980-ական թվականների վերջին՝ Սեուլում հաջող անցկացված Ամառային օլիմպիական խաղերից հետո։ 1990-ական թվականներին երկու ազգերը առևտրում և համագործակցությունում վերելք են կրել։ Կորեայի Հանրապետության և Ռուսաստանի Դաշնության միջև 2003 թվականի առևտրաշրջանառությունը կազմել է 4,2 միլիարդ դոլար, իսկ 2012 թվականին՝ 22,5 միլիարդ դոլար ։
2004 թվականի սեպտեմբերի 20-ին Հարավային Կորեայի նախագահ Նո Մու Հյոնը «Իզվեստիա» թերթին հարցազրույց է տվել, որում հայտարարել է, որ 2004 թվականին նշվում է Կորեայի և Ռուսաստանի միջև ընկերության և առևտրի մասին պայմանագրի 120-ամյակը և Կորեացների Ռուսաստան կամավոր վերաբնակեցման 140-ամյակը։
Նախագահը նշել է, որ Կորեայի Հանրապետությունը և Ռուսասռանի տիեզերքի շրջանում համագործակցության մասին համաձայնագիր են կնքել և ստեղծել միասնական հետազոտական կենտրոն։ ԿՀ-ը ռուսական տեխնոլոգիաների օգնությամբ իրականացրել է երկրի արհեստական արբանյակի արձակում և պլանավորում է արձակել երկրորդ արբանյակը։ Ռուսաստանը տիեզերագնացների պատրաստության դեպքում Կորեայի Հանրապետությանը օգնություն կցուցաբերի ։
2014 թվականի հունվարի 1-ից Կորեայի Հանրապետության Ռուսաստանի Դաշնության միջև մտցվել է առանց վիզային կարգը։
Չինաստան
2010 թվականին Չինաստանը հարավկորեական արտահանման (ԿՀ արտահանման 23,2 %-ը) և ներմուծման (ԿՀ արտահանման 16,8 %-ը) մեջ զբաղեցրել է առաջին տեղերը ։ 1994-2010 թվականներին երկու երկրների ապրանքաշրջանառությունը 11,7 մլրդ դոլարից մեծացել է մինչև ավելի քան 100 մլրդ դոլար ։ Պատմականորեն Կորեան սեղմ կապեր է ունեցել Չինաստանի հետ։ Մինչև Հարավային Կորեայի պետականության հաստատումը անկախության համար կորեական մարտիկները ճապոնական օկուպացիայի ժամանակ համագործակցել են չինական զինվորների հետ։ Սակայն Երկրորդ համաշխարհային պատերազմից հետո Հարավային Կորեան սկսել է մոտիկանալ Միացյալ Նահանգների հետ։ Կորեական պատերազմի ընթացքում ՉԺՀ-ն օգնել է Հյուսիսային Կորեային, որի արդյունքում Հարավային Կորեայի և Չինաստանի միջև դիվանագիտական հարաբերությունները համարյա ամբողջությամբ ընդհատվել են։ Պաշտոնապես Հարավային Կորեայի և Չինաստանի միջև դիվանագիտական հարաբերությունները վերականգնվել են 1992 թվականին օգոստոսի 24-ին։ Երկրները ձգտում էին երկկողմանի հարաբերությունների զարգացմանը և հանեցին 40 տարի շարունակվող առևտրական էմբարգոն ։ Կորեայի Հանրապետույթունը Չինաստանի հետ պաշտոնական հարաբերությունների սահմանումից հետո դադարեցրել է Թայվանի հետ պաշտոնական հարաբերությունները, որը չի ճանաչում Թայվանի անկախությունը ։
Եվրոպական միություն
Եվրոպական միությունը և Հարավային Կորեան կարևոր առևտրային գործընկերներ են։ Ազատ առևտրի մասին համաձայնագիրը ընդունվել է 2010 թվականի սեպտեմբերին, և ուժ է մտել 2011 թվականի հուլիսի 1-ից ։ Հարավային Կորեան Եվրամիության համար մեծությամբ ութերորդ առևտրային գործընկերն է, իսկ ԵՄ Հարավային Կորեայի համար մեծությամբ երկրորդ արտահանողն է։ Եվրամիության Հարավային Կորեայի հետ առևտրային շրջանառությունը 2008 թվականին գերազանցել է €65 միլլիարդը, և 2004 և 2008 թվականների միջև ընկած ժամանակահատվածում ունի միջին տարեկան 7,5 % աճ
Եվրամիությունը դարձել է Հարավային Կորեայում խոշորագույն օտարերկրյա ներդրողը՝ սկսած 1962 թվականին։ Բացի դրանից ԵՄ-ի ընկերությունները Հարավկորեական շուկայում հնարավորությունների և աշխատանքի նշանակալի խնդիրներ ունեն դժվար ստանդարտների և ծառայությունների ու մթերքների համար պահանջների պատճառով, որոնք շատ հաճախ արգելքներ են ստեղծում առևտրի համար։ Հարավ Կորեայի հետ գտնվելով անընդհատ երկկողմանի հարաբերությունների մեջ, Եվրամիությունը ձգտում է լավացնել այդ իրավիճակը ։
Ճապոնիա
Հարավային Կորեան և Ճապոնիան դիվանագիտական հարաբերությունները վերականգնել են 1965 թվականին։ Հարավային Կորեայում գոյություն ունեն հակաճապոնական կառույցներ մի շարք չորոշված վեճերի պատճառով, որոնցից շատերը պայմանավորված են 1910 թվականին Ճապոնիային միանալուց հետո ճապոնական տիրապետության շրջանով։
2019 թվականի հուլիսի 24-ին Կորեայի Հանրապետությունը վտարել է Ճապոնիայի երկու ռազմային ներկայացուցիչների՝ լրտեսության մեջ մեղադրանքի հետ կապված ։
Հյուսիսային Կորեա
Սեուլի և Փհենյանի միջև առևտրական հարաբերությունները վերականգնվել են 1980 թվականին, երբ Կորեայի Ժողովրդա-Դեմոկրատական Հանրապետությունը Կորեայի Հանրապետությունից 1,03 մլն հոնկոնգյան դոլարի ապրանք է գնել։ 1981 թվականին Հյուսիսային Կորեա հարավկորեական արտահանումը կազմել է 1,03 մլն հոնկոնգյան դոլար, իսկ ներմուծումը՝ 0,17 մլն հոնկոնգյան դոլար ։ 1990 թվականին Կորեայի Հանրապետությունում ընդունվել է օրենք Հյուսիսի մաքսատուրքերից եկած ապրանքների արձակման մասին ։ Մինչև 1991 թվականը փոխադարձ առևտրի ծավալը եղել է աննշան, 1990 թվականին արտահանումը ԿՀ-ից կազմել է 1,3 մլն դոլար, իսկ ներմուծումը ԿԺԴՀ-ից՝ 12,3 մլն դոլար։ Հետո տեղի է ունեցել առևտրաշրջանառության կտրուկ աճ, 1991 թվականին՝ 111,3 մլն դոլար, 1995 թվականին՝ 287,3 մլն դոլար, 2000 թվականին՝ 425 մլն դոլար, 2005 թվականին՝ 1055 մլն դոլար, 2010 թվականին՝ 1912 մլն դոլար, 2012 թվականին՝ 1971 մլն դոլար ։ Մինչև 1998 թվականը հյուսիսկորեական արտահանումը գերազանցել է հարավկորեական ներմուծմանը, բայց 1999 թվականին հարավկորեական արտահանմանը եկել է 211,8 մլն դոլար, որից հետո իրավիճակը կրկին փոխվել է և 2012 թվականին հյուսիսկորեական արտահանումը (1074 մլն դոլար) նորից գերազանցել է հարավկորեական ներմուծմանը ։ 1990-ական և 2000-ական թվականներին իրականցվել են մի շարք միասնական նախագծեր՝ տուրիստական տուրեր դեպի Կիմգանսան, 2004 թվականին միացվել են երկու երկրների երկաթուղիները , 2004 թվականից սկսել է գործել Կեսոնի արդյունաբերական համալիրը (2012 թվականին այնտեղ աշխատել են 53 448 յուսիսկորեական և 785 հարավկորեական աշխատողներ) ։
Կորեական պատերազմից հետո Հյուսիս Կորեան և Հարավային Կորեան ստորագրել են խաղաղության ձգտման մասին համաձայնագիր ։ 2007 թվականի հոկտեմբերի 4-ին երկու երկրների ղեկավարները խաղաղության հարցերով ութ կետից համաձայնագիր են ստորագրել ։
Չնայած պարզ քաղաքականությանը և խաղաղության ջանքերին, առաջադիմությունը բարդացվում են 1993, 1998, 2006, 2009, 2013 և 2016 թվականների հյուսիսկորեական հրթիռային փորձարկումներով։ 2009 թվականի մայիսի 27-ին ԿԺԴՀ-ն հայտարարել է, որ ՄՈԶ-ում Հարավային Կորեայի ամբողջական մասնակցության դեպքում զինադադարը Կորեական թերակղզում անվավեր կլինի ։ Իրավիճակը վատթարացել է 2010 թվականի մարտին հարավկորեական «Չհոնհան» նավի կորուստի հետ կապված պատմությունը ։ 2010 թվականի մայիսին Լի Մյոնգ Բակը հայտարարել է, որ Սեուլը կդադարի առևտուրը Հյուսիսային Կորեայի հետ՝ բացառությամբ միասնական Կեսոնի արդյունաբերական շրջանից և հասարակական օգնությունից ։ Հյուսիսային Կորեան սկզբնապես սպառնում էր խզել բոլոր կապերը, որպեսզի ամբողջությամբ ոչնչացնի չհարձակման մասին նախորդ փաստը և սահմանափակի հարավկորեացների մուտքը Կեսոնի արդյունաբերական շրջան, բայց հրաժարվել է իր սպառնալիքներից և որոշել չխզել կապերը Հարավային Կորեայի հետ։ Դրանից հետո դիտվում էր Կեսոնի արդյունաբերական շրջանի աշխատքի անկում, բայց 2013 թվականի սեպտեմբերի 16-ին՝ Հարավային և Հյուսիսային Կորեաների միջև երկար և լարված բանակցություններներից հետո, կողմերը վերականգնել են միասնական համալիրի աշխատանքը։
2017 թվականի սեպտեմբերի 15-ին, Հարավային Կորեայի բալիստիկ հրթիռի արձակման հետ կապված, Կորեայի Հանրապետությունը կատարել է «Հյոնմու-2» տեսակի 2 բալիստիկ հրթիռների պատասխանական արձակում։
ԱՄՆ
Միացյալ Նահանգները Երկրորդ համաշխարհային պատերազմից հետո ներգրավվել են Կորեայի ապագաղութացման մեջ (հիմնականում, երկրի հարավում, իսկ հյուսիսում՝ Եվրոպական միությունը)։ Կորեական պատերազմից հետո Հարավային Կորեան և ԱՄՆ-ն ստորագրել են «Փոխադարձ պաշտպանության մասին համաձայնգիրը», որի համաձայն Խաղաղ օվկիանոսից յուրաքանչյուր կողմի վրա հարձակումը պատասխան կբերի երկուսից էլ ։ 1967 թվականին փոխադարձ պաշտպանության մասին համաձայնգիրը պարտավորել է Հարավային Կորեային մեծ ռազմային ուժեր ուղարկել Վիետնամի պատերազմ ԱՄՆ-ին օգնության համար։ 2007 թվականին Հարավային Կորեայի և ԱՄՆ-ի միջև ազատ առևտրի մասին համաձայնագիր է ստորագրվել, բայց դրա պաշտոնական իրականացումը հետաձգվում էր մինչև երկու երկրների օրենսդիր մարմինների հաստատումը։ 2011 թվականի հոկտեմբերի 12-ին ԱՄՆ-ի կոնգրեսը ընդունել է Հարավային Կորեայի հետ առևտրային համաձայնագիրը, և այն ուժ է մտել 2012 թվականի մարտի 15-ին ։
2019 թվականին Կորեայի Հանրապետության տարածքում ԱՄՆ-ի բանակի զինածառայողների քանակը կազմել է 28,5 հազար։ 2019 թվականի ապրիլի 5-ին ՀԿ-ի ազգային ժողովը վավերացրել է 8,2 %-ով ԱՄՆ-ի զորքերի պահպանման ծախսերի մեծացման մասին համաձայնագիրը ։
Գրականություն
Ռուսերենով Անգլերենով
Արտաքին հղումներ
Կատեգորիա:Կորեա Կատեգորիա:ՄԱԿ-ի անդամ երկրներ Կատեգորիա:Լիբերալ ժողովրդավարություններ Կատեգորիա:Մեծ քսանյակի անդամ երկրներ Կատեգորիա:Հարավային Կորեա Կատեգորիա:1948 հիմնադրված պետություններ և տարածքներ Կատեգորիա:Հանրապետություններ Կատեգորիա:Ֆրանկոֆոնիայի միջազգային կազմակերպության անդամ երկրներ
Ռակովնիկի շրջան
Ռակովնիկի շրջան (okres Rakovník), շրջան Չեխիայի Կենտրոնական Բոհեմիայի երկրամասում։ Վարչական կենտրոնն է Ռակովնիկ քաղաքը։ Տարածքը 851,57 կմ² է։ Բնակչությունը 2020 թ. տվյալներով կազմում է 109 958 մարդ։ Շրջանի կազմի մեջ է մտնում 83 համայնք
Ծանոթագրություններ
Կատեգորիա:Չեխիայի շրջաններ
Էմենդինգեն
Էմենդինգեն (Emmendingen), կոմունա Գերմանիայի Բադեն-Վյուրթեմբերգ երկրամասում։ Ենթարկվում է Ֆրաիբուրգ շրջանին։ Մտնում է Էմենդինգենի կազմի մեջ։ Բնակչությունը կազմում է 26 874 մարդ (ըստ 2010 թվականի դեկտեմբերի 31-ի) ։ Տարածքը կազմում է 33,79 կմ²։ Պաշտոնական կոդ՝ 08 3 16 011։ Քաղաքը բաժանված է 5 քաղաքային շրջանների։
Պատմություն
1796 թվականի հոկտեմբերի 19-20-ը պատերազմի ժամանակ Առաջին կոալիցիայի և ֆրանսիական զորքերի գեներալ Մորեաուն գտնվել է քաղաքում, և այստեղից հարձակվել ավստրիացիների վրա և ճնշել նրանց, որից հետո նրանք ստիպված եղան նահանջել և զիջել իրենց դիրքերը։
Արտաքին հղումներ
Կատեգորիա:Գերմանիայի քաղաքներ Կատեգորիա:1091 թվականին հիմնադրված բնակավայրեր
Թաղիկ (Աղբակի գավառ)
Աշխարհագրություն
Գյուղն ունի հիասքանչ բնություն, առողջարար օդ և ջուր։
Բնակչություն
XIX դարի վերջին ուներ 10 տուն քուրդ բնակիչ։
Պատմամշակութային կառույցներ
Թաղիկից հյուսիս կան մարդկային և կենդանական պատկերներ հիշեցնող բնական քարակոթողներ ։
Ծանոթագրություններ
Կատեգորիա:Արևմտյան Հայաստանի գյուղեր
Նաումովկա (գյուղ, Վելիժսկի շրջան)
Բնակչությունը 2007 թվականին գրանցված տվյալներով կազմում էր 9 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վելիժսկի շրջանի բնակավայրեր
Ջուլիա Հիլ
Ջուլիա Հիլ (իսկական անունը Ջուլիա Լորեյն «Բաթերֆլայ» Հիլ, Julia Julia Lorraine Hill "Butterfly" Hill, ), ամերիկացի բնապահպան և բնապահպան ակտիվիստ։ 1997 թվականի վերջին Կալիֆոռնիայում բարձրացել է ծառի վրա և այնտեղ անցկացրել է ավելի քան երկու տարի՝ մինչև 1999 թվականի վերջը։ Հիշատակվում է Red Hot Chili Peppers խմբի 2002 թվականի Can't Stop երգում, որպես Ջեյ Բաթերֆլայ։
Մանկություն և երիտասարդություն
Ջուլիայի հայրը շրջիկ քարոզիչ է եղել, և այդ պատճառով ընտանիքը հաճախ է տեղափոխել բնակավայրը։ Ջուլիան հոր, մոր և երկու եղբայրների՝ Մայքի և Դենի հետ, ապրել է ավտոֆուրգոնում։ Նա ընտանիքի միջնեկ երեխա է եղել։ Իր ճամփորդությունների ժամանակ Ջուլիան հաճախ եղել բնության գրկում, այցելել վրանային ճամբարներ. ։ Զբոսանքներից մեկի ժամանակ թիթեռը վայրէջք է կատարել աղջկա մատին և երկար ժամանակ չի ցանկացել թռչել։ Այդ ժամանակից ի վեր Հիլլը ստացել է Թիթեռ (Butterfly) մականունը։
Ընտանիքը բնակություն է հաստատել Արկանզասի Ջոնսբորո քաղաքում, և Ջուլիան սկսել է հաճախել տեղի ավագ դպրոց. :
Վթար
1996 թվականի օգոստոսին Հիլլը ենթարկվել ծանր ավտովթարի։ Մեքենային, որով երթևեկել են Ջուլիան ու նրա ընկերուհին, հարվածել է հարբած վարորդի վարած մեքենան ։ Հարվածն այնքան ուժեղ է եղել, որ Ջուլիայի գլուխը հարվածել է ղեկին։ Նրանից գրեթե մեկ տարի է պահանջվել, որ վերականգնի նորմալ շարժվելու և խոսելու ունակությունը ։ Ինքը՝ Հիլլը, կարծում է, որ այս ողբերգությունը արմատապես փոխել է իր կյանքը և ուղղորդել իրեն նոր, ավելի ճիշտ ճանապարհի։ "Երբ ապաքինվեցի, ես հասկացա, որ իմ ամբողջ կյանքը հավասարակշռությունից դուրս էր... Ես ավարտել էի միջնակարգ դպրոցը 16 տարեկանում և այդ ժամանակվանից անդադար աշխատում էի սկզբում որպես մատուցողուհի, հետո՝ որպես ռեստորանի մենեջեր։ Ես տարված էի իմ կարիերայով, հաջողություններով և նյութական բաներով։ Վթարն ինձ արթնացրեց պահի կարևորության մասին և անում էի ամեն ինչ՝ ապագայի վրա դրական ազդեցություն ունենալու համար ։ Ղեկը իմ գլխում, և՛ փոխաբերական, և՛ բառացիորեն, ինձ առաջնորդեց կյանքիս նոր ուղղությամբ։"
Ծառի վրա
Ապաքինվելուց հետո Ջուլիա Հիլլը մեկնել է Կալիֆոռնիա, որտեղ մասնակցել է տեղական անտառների հատման դեմ ռեգի բողոք-համերգին։ Ի սկզբանե Ջուլիան ոչ մի «կանաչ» կազմակերպության անդամ չի եղել, ինքնուրույն փորձել է անել հնարավոր ամեն ինչ՝ պահպանելու ԱՄՆ-ի բուսական ու կենդանական աշխարհը։ 1997 թվականի դեկտեմբերի 10-ին Հիլլը բարձրացել է 55 մետրանոց 1000-ամյա  կայծակահարված սեքվոյայի վրա(40.43833°N, -124.05278°W) ։ Նա ծառն անվանել է Լունա, ի պատիվ այդ օրերի լիալուսնի, չնայած, որ այն կոչվում էր « Stafford Giant» ստաֆորդ փոքր համայնքին մոտ գտնվելու պատճառով՝ 180 ֆուտ (55 մ) բարձրության վրա։  Քանի որ Լուսինն այդ ժամանակ բարձրանում էր, ակտիվիստներն ընտրեցին Լունա անունը՝ լատիներեն Լուսին բառը ՝ ի հիշատակ այդ իրադարձության։
Ջուլիա Հիլի բողոքի ակցիան տևել է 738 օր։ Այս ընթացքում նա շատ փորձությունների՝ սառը անձրևների, Էլ Նինյո փոթորկի, ոստիկանական ուղղաթիռների և զինվորականների պաշարման և զայրացած փայտահատների հարձակման է ենթարկվել։
1999 թվականին համաձայնություն է ձեռք բերվեկ երբ Pacific Lumber կազմակերպության հետ, որը համաձայնվել է այդ տարածքում պահել Լունա սեքվոյան և մյուս ծառերը : Սակայն 2000 թվականին ծառի վրա հարձակվել են վանդալները, որոնք մի քանի հատվածում բենզասղոցով վնասել են այն։ Կամավորների ջանքերով ծառը փրկվել է, որն այդ ժամանակ հայտնի էր դարձել ողջ Ամերիկայում։
Հետագա կյանք
Իր աղմկահարույց քարոզարշավից ի վեր Ջուլիա Հիլլը դարձել է հանրաճանաչ մոտիվացիոն խոսնակ (տարեկան ունենում է մինչև 250 ելույթ), մի շարք գրքերի հեղինակ և մի շարք բնապահպանական հիմնադրամների կազմակերպիչ։ Նրա կյանքն ամբողջությամբ նվիրված է այս ուղղությանը ։
Արտաքին հղումներ
Կատեգորիա:Ամերիկացի հասարակական գործիչներ Կատեգորիա:Ամերիկացի բլոգերներ Կատեգորիա:Ամերիկացի կին գրողներ Կատեգորիա:20-րդ դարի ամերիկացի կին գրողներ Կատեգորիա:21-րդ դարի ամերիկացի կին գրողներ Կատեգորիա:Ամերիկացի բնապահպաններ
Դուբյոնկի (գյուղ, Բոգորոդսկի շրջան)
Դուբյոնկի (Дубёнки), գյուղ Ռուսաստանի Նիժնի Նովգորոդի մարզի Բոգորոդսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Բոգորոդսկի շրջանի բնակավայրեր
Հավենց
Հավենց, գյուղ Արևմտյան Հայաստանում, Վանի վիլայեթի Թիմարի գավառում ։ Գտնվում էր Վան քաղաքից 23 կմ հարավ-արևմուտք, Ալյուր գյուղի հյուսիս-արևելյան կողմում, լեռան ստորոտին։
Պատմություն
1912-1915 թվականներին բնակիչները թուրքերի դեմ ինքնապաշտպանական կռիվներ են վարել։ Բնակիչները թուրքերի կողմից բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է բռնագաղթի ճանապարհին։ Փրկվածները բնակություն են հաստատել Արևելյան Հայաստանում։
Բնակչություն
1909 թվականին ուներ 95 տուն հայ բնակիչ։
Տնտեսություն
Զբաղվում էին երկրագործությամբ, անասնապահությամբ և արհեստներով։ Գյուղն ուներ մրգատու ընդարձակ այգիներ։
Խավոտում
Խավոտում, գործվածքի կամ տրիկոտաժի մեկ կամ երկու երեսների վրա թելիկների վերջավորությունները դուրս քաշելու տեխնոլոգիական պրոցես։ Խավոտումից առաջանում է ցից կամ փռած սանդերքվածք՝ երկարախավ։ Խավոտումը կատարվում է խավոտման մեքենայով, որի աշխատանքային օրգանը պտտվող գլանաձև թմբուկն է։ Վերջինիս ամրացված են խավոտման ելունդներով կամ ասեղնավոր ժապավենով պատված գլանիկներ։ Խավոտում մեծացնում է գործվածքների մաշակայունությունը և ջերմապաշտպան հատկությունները։
Կատեգորիա:Տեքստիլ արդյունաբերություն
Հավենց
Պատմամշակութային կառույցներ
Հավենցն ուներ հայկական եկեղեցի։
Կրթություն
Գյուղում գործում էր հայկական վարժարան ։
Ծանոթագրություններ
Կատեգորիա:Արևմտյան Հայաստանի գյուղեր
Ֆոնդյու
Ֆոնդյու, շվեյցարական, իտալական և ֆրանսիական ուտեստ հալած պանրով, որ մատուցվում է ընդհանուր սպասքով շարժական ջեռոցի վրա և ուտում են երկար պատառաքաղների միջոցով հացը թաթախելով տաք պանրի մեջ։ Այն Շվեյցարական պանրի միության կողմից 1930 թ. ներկայացվում է որպես շվեյցարական ազգային ուտեստ և 1960-ականներին շատ տարածված էր Հյուսիսային Ամերիկայում։
1950-ականներից "ֆոնդյու" անվանումը ընդհանրացվել և տարածվել է այն բոլոր ուտեստների վրա, որոնք մատուցվում են ընդհանուր սպասքով. շոկոլադի ֆոնդյու, որում մրքի կտորները թաթախվում են հալած շոկոլադի խառնուրդի մեջ և fondue bourguignonne, որում մսի կտորները եփվում են եռացող ձեթի մեջ։
Պատմություն
Պանրով ֆոնդյուի ամենավաղ հայտնի բաղադրատոմսը ինչպես գիտենք գալիս է 1699 թ. Ցյուրիխում տպագրված "Käss mit Wein zu kochen" 'եփել պանիրը գինու մեջ' գրքից։ Առաջարկվում է քերած պանիրը ջեռոցի վրա հալել գինու մեջ և ուտել հացը մեջը թաթախելով։
Ծանոթագրություններ
Կատեգորիա:Շվեյցարական խոհանոց Կատեգորիա:Ֆրանսիական խոհանոց Կատեգորիա:Պանրով ուտեստներ
Հաուսհամ
Հաուսհամ (Hausham), կոմունա Գերմանիայում, Բավարիա երկրամասում։ Բնակչությունը հասնում է 8069 մարդու, 2010 թվականի մարդահամարի տվյալների համաձայն։ Հեռախոսային կոդն Է +49 8026, իսկ փոստային ինդեքսը 83734։ Պաշտոնական հեռախոսահամարն է՝ 09 1 82 119։
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
Բոն լա Ռոլանդ (համակենտրոնացման ճամբար)
Բոն լա Ռոլանդ (համակենտրոնացման ճամբար) (ֆրանսերեն՝ Beaune-la-Rolande (camp de transit)), համակենտրոնացման տարանցիկ ճամբար, որը Երկրորդ համաշխարհային պատերազմի տարիներին ֆրանսիական Բոն լա Ռոլանդ քաղաքի մերձակայքում հիմնել էին գերմանական նացիստները և հանձնել ֆրանսիացիների կառավարմանը (ենթարկվում էր Վիշի քաղաքում գտնվող և գերմանացիների հետ համագործակցող, մարշալ Պետենի գլխավորած ֆրանսիական կառավարությանը)։ Նախատեսված էր հրեաներին կենտրոնացված կերպով, ժամանակավորապես կալանքի տակ պահելու, ապա մահվան ճամբարներ ուղարկելու համար ։ Այս ճամբարում կալանված պահվել են շուրջ 18.000 հրեաներ, որոնց մեծ մասն ուղարկվել է Օսվենցիմի համակենտրոնացման ճամբար և տանջամահ արվել։ Հայնրիխ Հիմլերի անմիջական կարգադրությամբ ճամբարը 1943 թվականի օգոստոսի 4-ին փակել է էսէսական սպա, Դրանսիի համակենտրոնացման ճամբարի պետ Ալոիս Բրուները ։
Արտաքին հղումներ
Կատեգորիա:Երկրորդ համաշխարհային պատերազմ Կատեգորիա:Հոլոքոստ
Հրադեց Կրալովեի շրջան
Հրադեց Կրալովեի շրջան (okres Hradec Králové), շրջան Չեխիայի Հրադեց Կրալովեի երկրամասում։ Վարչական կենտրոնն է Հրադեց Կրալովե քաղաքը։ Տարածքը 981,78 կմ² է։ Բնակչությունը 2020 թ. տվյալներով կազմում է 79 383 մարդ։ Շրջանի կազմի մեջ է մտնում 104 համայնք։
Ծանոթագրություններ
Կատեգորիա:Չեխիայի շրջաններ
Մարգարեթ Ռուտերֆորդ
Մարգարեթ Թեյլոր Ռուտերֆորդ (Margaret Taylor Rutherford, ), բրիտանացի դերասանուհի, «Օսկար»-ի դափնեկիր (1964)։
Կենսագրություն
Մարգարեթ Ռուտերֆորդը ծնվել է Լոնդոնի արվարձանում 1892 թվականի մայիսի 11-ին։ Նա Ուիլյամ Ռուտերֆորդ Բենների միակ երեխան էր։ Նրա հայրը տառապել է թուլամտությամբ, որի արդյունքում 1883 թվականի մարտի 4-ին կաթսայով սպանել է սեփական հորը (Մարգարեթ Ռուտերֆորդի պապին)։ 1904 թվականին նրան տեղափոխվել են խելագար հանցագործների հոգեբուժարան, որից 7 տարի անց նա անցել է եղբոր խնամքի տակ։ Երեխա ժամանակ Մարգարեթին տեղափոխել են Հնդկաստան, որտեղ նրան դաստիարակել են մինչև երեք տարեկան հասակը, իսկ մոր ինքնասպանությունից հետո (ինքն իրեն կախել էր) նա վերադարձել է Մեծ Բրիտանիա, որտեղ սկսել է ապրել մորաքրոջ հետ ։ Ռուտերֆորդը կրթություն է ստացել Ուիմբլդոնի ավագ դպրոցում։
Նա իր կարիերան սկսել է որպես հանրային խոսքի ուսուցիչ, և միայն 1925 թվականին, երեսուներեք տարեկան հասակում, նա առաջին քայլերն է արել Լոնդոնի «Old Vic» թատրոնում։ Նա սկսել է նկարահանվել ֆիլմերում 1930-ականների կեսերին, հիմնականում կատակերգություններում։ 1945 թվականին Մարգարեթն ամուսնացել է դերասան Սթրինգեր Դեվիսի հետ, որի հետ հետագայում նկարահանվել է շատ ֆիլմերում։
1961 թվականին Ռուտերֆորդը ստացել է Բրիտանական կայսրության սպայի, իսկ 1967 թվականին` պատվավոր տիկնոջ կոչումը։
Նույն 1961 թվականին դերասանուհին մարմնավորել է օրիորդ Մարփլի դերը Ագաթա Քրիստիի «Ժամը 4.50-ին Պադինգթոնից» վեպի հիման վրա նկարահանված «Սպանություն, նա ասաց» ֆիլմում, որից հետո խաղացել է ևս չորս ֆիլմերում, որոնք հիմնված էին Ագաթա Քրիստիի վեպերի վրա, հետագայում հանդիսատեսի առջև հաջողություն են ունեցել։ Այս ֆիլմերը կատակերգական բնույթ են ունեցել, իսկ Ռուտերֆորդի օրիորդ Մարփլը եռանդուն, մարտական կին էր, որը զարմանալիորեն տարբերվում էր բնօրինակ գործերի հերոսներից։ Այդ պատճառով, Ագաթա Քրիստին ի սկզբանե ոգևորված չէր Ռուտերֆորդի խաղով, այնուամենայնիվ, նրա հետ անձնական ծանոթությունից և դրան հաջորդած ընկերությունից հետո փոխել է իր տեսակետը և նույնիսկ Մարգարեթ Ռուտերֆորդին նվիրել է իր «Հայելին ճեղքվում է մի կողմից մյուսը» վեպը, որը տպագրվել է 1963 թվականին։
1964 թվականին Մարգարեթ Ռուտերֆորդն Օսկար մրցանակի և Ոսկե գլոբուսի է արժանացել V.I.P.-երում դքսուհի Բրայթոնի դերում հանդես գալու համար, որտեղ նկարահանվել են նաև Էլիզաբեթ Թեյլորը և Ռիչարդ Բարթոնը։ Նա նաև նշանակալի դեր է ունեցել Ֆալստաֆ (1965) ֆիլմում, որում նա խաղում էր տիկին Կվիկլիի դերը։ Եղիսաբեթ II թագուհուն այնքան է դուր եկել այս դերը, որ ազնվականության կոչում է շնորհել Մարգարեթին։
Իր կյանքի վերջին տարիներին դերասանուհին տառապել է ալցհայմերի հիվանդությամբ։ Նա մահացել է 1972 թվականի մայիսի 22-ին` թոքաբորբից, Բաքինգհեմշիր նահանգի Չալֆոնտ Սենտ-Պետեր գյուղում և հուղարկավորվել Ջերարդս Քրոսի Սուրբ Ջեյմս եկեղեցու գերեզմանատանը։ Նրա ամուսինը՝ Սթրինգեր Դեյվիսը, մահացել է մեկուկես տարի անց և թաղվել նրա կողքին։
Ծանոթագրություններ
Կատեգորիա:Բրիտանացի հեռուստատեսային դերասանուհիներ Կատեգորիա:«Թոնի» մրցանակի դափնեկիրներ Կատեգորիա:Թոքաբորբից մահացածներ Կատեգորիա:Բրիտանացի կինոդերասանուհիներ Կատեգորիա:Դերասանուհիներ այբբենական կարգով Կատեգորիա:Երկրորդ պլանի լավագույն դերասանուհի Օսկարի մրցանակակիրներ Կատեգորիա:Թատրոնի դերասաններ
Լարչվա
Լարչվա (ლარჩვა), գյուղ Վրաստանում։ Գտնվում է Սամեգրելո-Զեմո Սվանեթ մարզի Խոբի շրջանում ։
Վասիլևկա (գյուղ, Վոլչանսկի շրջան)
Վասիլևկա (Василівка), գյուղ Ուկրաինայի Խարկովի մարզի Վոլչանսկի շրջանում։ Հիմնադրվել է 1640 թվականին։
2001 թվականի տվյալներով Վասիլևկա գյուղում բնակվում էր 488 մարդ։ Բնակավայրը զբաղեցնում է 0,868 կմ² տարածք։ Բնակչության խտությունը կազմում էր 562,21 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Վոլչանսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1640 թվականին հիմնադրված բնակավայրեր
Լարչվա
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1103 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Խոբի շրջան‎‎‎
(4030) Արքենհոլդ
(4030) Արքենհոլդ (Archenhold), աստերոիդ աստերոիդների հիմնական գոտում։ Հայտնաբերվել է 1984 թվականի մարտի 2-ին Անրի Դեբեոնի կողմից Լա Սիլյայում ։
Միջին հեռավորությունը Արեգակից կազմում է 2,459805 ա. մ., առավելագույնը մոտենում է 2,2309 ա. մ. հեռավորության վրա և հեռանում 2,6887 ա. մ. ։ Արեգակի շուրջ մեկ ամբողջական պտույտ է կատարում 1409,13 երկրային օրվա ընթացքում, իր ուղեծրով շարժվելով միջինում 0,255478 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,52° անկյուն։
Արտաքին հղումներ
Կատեգորիա:1984 թվականին հայտնաբերված աստղագիտական մարմիններ Կատեգորիա:Անրի Դեբեոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Շուաղելե
Շուաղելե (შუაღელე), գյուղ Վրաստանում։ Գտնվում է Աջարիայի Ինքնավար Հանրապետության Քոբուլեթի շրջանում ։
Դիրք
Գտնվում է ծովի մակարդակից 120 մետր բարձրության վրա։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Քոբուլեթի շրջան Կատեգորիա:Աջարիայի բնակավայրեր
Վոլքսայմ
Վոլքսայմ (Wolxheim), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2014 թվականի դրությամբ կազմում է 936 մարդ, բնակչության խտությունը` 320.55 մարդ/կմ²։ Բնակավայրը զբաղեցնում է 2.92 կմ² տարածք։
Աշխարհագրություն
Գտնվում է Փարիզ քաղաքից 380 կմ արևելք, Ստրասբուրգ քաղաքից` 18 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 568 աշխատունակ (15-64 տարեկան) բնակիչ, որոնցից ակտիվ էին 450-ը, իսկ ոչ ակտիվները` 118։ Ակտիվության ցուցանիշը կազմում է 79,2 %։ 450 աշխատունակ մարդկանցից աշխատել է 429 անձ (223 տղամարդ և 206 կին)։ Գործազուրկ են եղել 21 անձ (14 տղամարդ և 7 կին)։ 118 անաշխատունակներից 35-ը եղել են աշակերտներ կամ ուսանողներ, 49-ը` թոշակառուներ, իսկ 34-ը չեն աշխատել տարբեր պատճառներով ։
Սոֆյա Նասաուացի
Կենսագրություն
Սոֆյա Նասուացին ծնվել է 1836 թվականի հուլիսի 9-ին Վիսբադեն հանգստավայրի Բիրբիխ պալատում։ Նա եղել է դուքս Վիլհեյմ Նասուացու և նրա երկրորդ կին Պաուլինա Վյուրտենբերգիացու փոքր դուստրը։ Սոֆյան ունեցել է հարազատ քույր և եղբայր՝ Ելենան և Նիկոլայը, ինչպես նաև հոր առաջին կնոջից եղբայրներ (Ադոլֆ և Մորից) ու քույրեր (Մարիա և Թերեզա)։ Երբ Սոֆյան երեք տարեկան էր Վիլհեյմը կաթվածից մահացավ։
Սոֆյայի կրթության ծրագրում ներառված էին պատմության, օտար լեզուների ուսումնասիրությունն ու դաշնամուր նվագելը։
1856 թվականին մոր մահվանից հետո Սոֆյան տեղափոխվում է Նյուվայդում գտնվող Մոնրեպո ամրոց, որտեղ ընտանիքի հետ միասին բնակվում էր նրա քույր Մարիան։ Այնտեղ նա ծանոթանում է 27-ամյա շվեդական արքայազն Օսկարի հետ, ով այդ ժամանակ կրում էր «Օստերգոտլանդյան դուսք» տիտղոսը։ 1856 թվականի սեպտեմբերի 25-ին արքայազնը Սոֆյային ամուսնության առաջարկություն է անում։ Հարսանեկան արարողությունը տեղի ունեցավ 1857 թվականի հունիսի 6-ին Բիրբիխ պալատում։ Երկու շաբաթ անց նորապսակները ուղևորվեցին դեպի Շվեյցարիա։
Հանրության շրջանում Սոֆյա Նասուացինստացավ «Երկնագույն դքսուհի» անունը, քանի որ առաջին անգամ հասարակության մեջ էր դուրս եկել կարապի փետուրներով զարդարված երկնագույն զգեստով։ Այդ ժամանակ նա արդեն տեղեկացված էր իր նոր հայրենիքի պատմությունից և հասցրել էր սովորել շվեդերեն և նորվեգերեն լեզուները։
Որոշ ժամանակ անց ամուսինները տեղափոխվում են Ստոկոհոլմի կենտրոնում Գուստավ Ադոլֆի հրապարակում գտնվող արքայազնի պալատ։ Այստեղ ծնվում են նրանց չորս որդիները՝
1859 թվականին մահանում է Սոֆյայի ամուսնու հայրը՝ Օսկար I թագավորը։ Գահը ժառանգում է նրա ավագ եղբայրը Կառլ, իսկ Օսկարը դառնում է գհաժառանգ։
Սոֆյան և Օսկարը ապրում էին հանգիստ ամուսնական կյանքով՝ հեռու մնալով պալատական խառնակություններից։ Իրենց որդիներին նրանք ուղարկում են հանրային դպրոց այն դեպքում, երբ այդ ժամանակ արքայազնները կրթություն էին ստանում միայն տանը հատուկ կարգադրիչների կողմից։
Արքայազնն ու նրա ավագ որդին ունեին առողջական խնդիրներ։ 1864 թվականի ամառը Սոֆյայի ամբողջ ընտանիքը անցկացրեց Հելսինբորգի մոտ գտնվող ծովափնյա Կունա Գունարստոպ ամրոցում, որը պատկանում էր Բալտազար ֆոն Պլատենին։ Օսկարին և Սոֆյային շատ է դուր գալիս գեղատեսիլ բնությունը և Սկրաբելյուկե ապարանքը, և նրանք որոշում են նույն թվականի սեպտեմբերի գնել այն։ Քանի որ շինությունը չուներ բավարար տարողականությունը, սկսվեցին ընդլայնման և թարմացման շինարարական աշխատանքներ։ Նորակառույց շինությունը ստացավ «Սոֆիերո» անվանումը ի պատիվ Սոֆյայի։ Այդ ժամանակ այն դեռևս մեկ հարկանի կառույց էր։ 1866 թվականի հուլիսին ընտանիքը Ստոկոհոլմից տեղափոխվում է Սոֆիերո դղյակ։ Սոֆյան ուներ ձիավարելու հնարավորություն, իսկ երեխաները ակնհայտ առավել առողջ տեսք ստացան մաքուր օդում ապրելով։
1866 թվականին Ավստրո-պրուսական պատերազմի հետևանքով Նասաուի դքսությունը բռնազավթվում և միացվում է Պրուսիային։ Սեպտեմբերին Սոֆյայի եղբայրը՝ Ադոլֆ I-ը, ով օրինական ղեկավար էր, ստիպված էր լքել երկիրը։ Այդ ժամանակ Սոֆյան սկսեց ատել ռազմատենչ Պրուսիան։ Նա շատ էր մտահոգվում իր կորցրած հայրենիքի համար։
1872 թվականին Մալմայում գտնվող իր նստավայրում մահանում է Կառլը և Օսկար II անվամբ թագավոր է դառնում Սոֆյայի ամուսին Օսկարը։
Սոֆյան ուներ առողջական խնդիրներ։ Նա տառապում էր անեմիայով, տարբեր սպազմերից, ուներ սրտի և ոտքերի ցավեր։ Նա գործնականում ստիպված էր երկար ժամանակ պառկած անցկացնել և պարապությունը փարատելու համար կարդում էր թերթեր, գրքեր և պարբերականներ։ Օսկար I թագավորը Սոֆյային համարում էր գիտուն և բանիմաց կին ու հաճախ էր նրա հետ խորհրդակցում տարբեր հարցերի շուրջ։ Սակայն, կառավարման առաջին տարիներին նա սկսեց հարաբերություններ հաստատել սիրուհիների հետ՝ ի դեմս դերասանուհիների և երգչուհիների։ Մագդա ֆոն Դոլկեյի հետ հարաբերությունների ժամանակ թագուհի Սոֆյան առողջական խնդիրներ ունենալու պատրվակով մեկնում է Գերմանիա։
Սոֆիերոն մնում է թագավորական ընտանիքի ամառանոց, որի տերերը դարձել էին երկրի կառավարիչներ, իսկ երեխաները՝ առավել հասուն։ Այդ իսկ պատճառով 1874-1876 թվականներին տեղի ունեցավ դղյակի մասշտաբային վերակառուցում Վերակառուցումից հետո դղյակն ունեցավ արդեն 35 սենյակ։ Վերջին տարիներին Սոֆիերո են այցելել ինչպես սկանդինավյան ազնվականության, այնպես էլ տարբեր թագավորական ընտանիքների ներկայացուցիչներ։
Սոֆյան աստիճանաբար սկսում է առավել հետաքրքրվել կրոնով։ Հաճախ իր կիսախորթ քույր Եվգենիայի հետ այցելում էր կրոնական միջոցառումների, իսկ 1878 թվականին դառնում է քարոզիչ լորդ Ռեդստոկի հետևորդ, երբ վերջինը այցելում է Ստոկոհոլմ։
1880 թվականին Սոֆյայի և նրա ամուսնու հարաբերությունները կարգավորվում են։ Իր ազատական հայացքներով նա հավասարակշռում էր Օսկարի պահպանողականությանը։ Սոֆյան համակրում էր Մեծ Բրիտանիային, մինչդեռ Օսկարը համակրում էր Կայսերական Գերմանիան։
Սոֆյան հիանում էր Ֆլորենս Նայթինգեյլի գործունեությամբ, կարդում էր նրա գրքերը։ Սոֆյան նույնիսկ այցելեց Լոնդոնում գտնվող հիվանդանոց, որտեղ անձամբ ծանոթացավ Ֆլորենսի հետ։
1887 թվականին ունեցել է օֆրակտետոմիա։ Ենթադրվում էր, որ վիրահատությունը անցել է հաջող, սակայն, շուտով Սոֆյան սկսում է դժվարությամբ քայլել և հետագայում նա հաճախ սկսեց օգտվել հաշմանդամի անվասալյակից։
1903 թվականի ամռանը թագավորական զույգը վերջին անգամ այցելում է Սոֆիեռո։
Նորվեգիայի հետ լարված հարաբերությունները 1905 թվականին հանգեցնում են դաշնային պայմանագրի դադարեցմանը։ Հունիսի 7-ին Ստորտինգը պաշտոնապես հռչակում է, որ «թագավորը այլևս չի իրականացնում Նորվեգիայի թագավորի գործառնությունները»։ Դա գործնականում նշանակում էր պատերազմի վտանգ, սակայն երկրներին հաջողվեց պայմանավորվել և արդեն սեպտեմբերին համաձայնության գալ։ Այս գործընթացներում Սոֆյան դրականորեն էր ազդում ամուսնու վրա, որպեսզի հակամարտությունը խաղաղ լուծում ստանա։ Նորվեգիայի նոր ղեկավար է ընտրվում Օսկարի եղբորորդին՝ Կառլ Դանիացին, ով դարձավ թագավոր Հակոն VII անունով։
1907 թվականի դեկտեմբերին Շվեդիայի թագավոր Օսկարը մահանում է։ Ամուսնու մահվանից հետո Սոֆյան հեռանում է հասարակական կյանքից։ Նա շարունակում էր ճանապարհորդել։ 1909 թվականին նա ավտոմոբիլով այցելում է Գերմանիա։ Այրի թագուհին վերջին անգամ հանրության առջև է հայտնվում 1913 թվականի դեկտեմբերի 3-ին՝ ելույթ ունենալով «Sophiahemmet» հիվանդանոցի ապագա բուժքույրերի առջև։ Բուժքույրերի թվում էր նաև նրա որդի Օսկարի դուստրը՝ Մարիան։
Արտաքին հղումներ
Կատեգորիա:Նորվեգիայի թագուհիներ Կատեգորիա:Շվեդիայի թագուհիներ Կատեգորիա:Թոքաբորբից մահացածներ
Մացկովեցկի գյուղական խորհուրդ (Լուբենսկի շրջան)
Մացկովեցկի գյուղական խորհուրդ  (Мацковецька сільська рада), Ուկրաինայի Պոլտավայի մարզի Լուբենսկի շրջանում ։
2001 թվականի տվյալներով Մացկովեցկի գյուղական խորհրդում բնակվում էր 925 մարդ։ Խորհրդում կա 2 բնակավայր։
Արտաքին հղումներ
Կատեգորիա:Ուկրաինայի բնակավայրեր
Մոխրոտիկը 2։ Երազանքները կատարվում են
Մոխրոտիկը 2։ Երազանքները կատարվում են («Cinderella II: Dreams Come True»), լիամետրաժ մուլտֆիլմ, թողարկված 2002 թվականին The Walt Disney Company-ի կողմից և միանգամից թողարկվեց նաև Direct-to-video տարբերակով (DVD): Մուլտֆիլմը հանդիսանում է 1950 թվականի «Մոխրոտիկը» մուլտֆիլմի շարունակությունը։ Մուլտֆիլը միավորում է 3 պատմություն։ Նույն տեխնիկան օգտագործվել է նաև «Գեղեցկուհին և հրեշը։ Բելլի կախարդական աշխարհը» մուլտֆիլմում։ Մուլտֆիլմի կառուցվածքն ավելի շատ նման է մուլտսերիալի։
Սյուժե
Առաջին պատմությունում նկարագրվում է Մոխրոտիկը հարսանիքից մեկ օր անց։ Արքայազնը խնդրում է կազմակերպել թագավորական միջոցառում՝ խոստանալով օգնել նրան, բայց պարզվում է, որ թագավորը պլանավորել էր մեկ այլ իրադարձություն անցկացնել։ Այնուհետև նա արքայազնի հետ գնացքով մեկնում է, Մոխրոտիկի խնամքը թողնելով Պրուդենսի վրա։ Նրա խնդիրն է ստեղծել Մոխրոտիկ մինչ թագավորի և արքայազնի վերադառնալը։ Բայց Պրուդենսը ընդհանրապես չէր սիրում Մոխրոտիկին, և նա հնարավորին ամեն ինչ անում էր իր ուզածով...
Երկրորդ պատմության մեջ գլխավոր հերոսը դառնում է Մոխրոտիկի լավագույն ընկերը, մկնիկ Ժակը, ով սխալմամբ մտածում էր, որ Մոխրոտիկն արդեն արքայադուստր լինելով այլևս չունի իր կարիքը, ուստի նա ցանկանում էր մարդ դառնալ։ Նա մտածում էր, որ արդեն քիչ խնդիրներ կլինեն։ Կնքամայր փերին իր կախարդական գավազանի շնորհիվ՝ դարձնում է նրան Ժակ-տղա։ Բայց պարզվում է, որ նա չի հարմարվում մարդկային կյանքում, և խնդիրներն այս ժամանակ ավելի են շատանում, քան այն ժամանակ, երբ ինքն եղել է մուկ։
Երրորդ պատմությունում, Մոխրոտիկի խորթ քույրը ՝ Անստասիան, քայլում է իր մոր և քրոջ հետ, գյուղական շուկայում փնտրելով պարահանդեսային զգեստ, նա անցնում է հացթուխի խանութի մոտով։ Նրանց միջև փոխադարձ համակրանք է առաջանում, և սկսում են զրուցել, բայց Տրեմեյնի մարդիկ սկսում են քննադատել, որ հացթուխը հարմար չէ Անաստասիայի համար։ Այս ամենին պատուհանից հետևում են Մոխրոտիկն ու իր ընկերները։ Նրանք որոշում են միացնել սիրահարներին...
Գրքի վերջում, մկնիկները սլանում են Մոխրոտի մոտ, որպեսզի ստանան իրենց նվերները։
Ռոչելլա Յոնիկա
Ռոչելլա Յոնիկա (Roccella Ionica)՝ քաղաք Իտալիայում` Կալաբրիա մարզի Ռեջիո Կալաբրիա գավառում։ Սահմանակից է Կաուլոնիա, Ջոյոզա Յոնիկա, Մարինա դի Ջոյոզա Յոնիկա, Մարտոնե, Նարդոդիպաչե համայնքներն ։
Բնակչության թվաքանակը 2014 թվականի տվյալներով եղել է 6.571, բնակչության խտությունը կազմել է 183 մարդ/կմ²։ Զբաղեցնում է 37 կմ² տարածք։ Փոստային ինդեքսն է՝ 89047։ Հեռախոսային կոդը՝ 0964։
Ժողովրդագրություն
Բնակչության թվաքանակի փոփոխությունները.
Լաշկոտ
Լաշկոտ, գյուղ Արևմտյան Հայաստանում, Վանի վիլայեթի Աղբակի գավառակում ։
Ռոչելլա Յոնիկա
Արտաքին հղումներ
Կատեգորիա:Իտալիայի քաղաքիներ
Լաշկոտ
Պատմություն
Գյուղն ավերվել է 1896 թվականի ջարդերի ժամանակ։ Բնակիչներից միայն մի քանիսն են կենդանի մնացել։
Բնակչություն
1890 թվականին ուներ 30 տուն հայ բնակիչ։
Պատմամշակութային կառույցներ
Լաշկոտն ուներ հայկական եկեղեցի ։
Ծանոթագրություններ
Կատեգորիա:Արևմտյան Հայաստանի գյուղեր
Իռլանդիայի վարչական բաժանում
Իռլանդիան կազմված է 4 պատմական շրջաններից, որոնք բաժանված են 32 պատմական կոմսությունների։ Օլսթերի 9 կոմսություններից 6 մտնում են Հյուսիսային Իռլանդիայի մեջ, որը իր հերթին գտնվում է Միացյալ Թագավորության կազմի մեջ։
Կոմսություններ
Կատեգորիա:Իռլանդիայի վարչական բաժանում Կատեգորիա:Առաջին աստիճանի վարչական միավորներ
Յիչինի շրջան
Յիչինի շրջան (okres Jičín), շրջան Չեխիայի Հրադեց Կրալովեի երկրամասում։ Վարչական կենտրոնն է Յիչին քաղաքը։ Տարածքը 886,63 կմ² է։ Բնակչությունը 2002 թ. տվյալներով կազմում է 80 045 մարդ։ Շրջանի կազմի մեջ է մտնում 111 համայնք։
Ծանոթագրություններ
Կատեգորիա:Չեխիայի շրջաններ
Նաումովկա (գյուղ, Տոմսկի շրջան)
Նաումովկա (Наумовка), գյուղ Ռուսաստանի Տոմսկի մարզի Տոմսկի շրջանի կազմում։
Բնակչությունը 2012 թվականին գրանցված տվյալներով կազմում էր 534 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Տոմսկի մարզի Տոմսկի շրջանի բնակավայրեր
Մանուխովկա (գյուղ, Պուտիվիլի շրջան)
Մանուխովկա (Манухівка), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Մանուխովկա գյուղում բնակվում էր 420 մարդ։
Արտաքին հղումներ
Կատեգորիա:Ուկրաինայի Սումիի մարզի Պուտիվիլի շրջանի բնակավայրեր Կատեգորիա:Ուկրաինայի գյուղեր
Էնդինգեն (Կայզերշտուլ)
Էնդինգեն (Endingen am Kaiserstuhl), կոմունա Գերմանիայի Բադեն-Վյուրթեմբերգ երկրամասում։ Ենթարկվում է Ֆրաիբուրգ շրջանին։ Մտնում է Էմենդինգենի կազմի մեջ։ Բնակչությունը կազմում է 9104 մարդ (ըստ 2010 թվականի դեկտեմբերի 31-ի) ։ Տարածքը կազմում է 26,72 կմ²։ Պաշտոնական կոդ՝ 08 3 16 012։ Քաղաքը բաժանված է 3 քաղաքային շրջանների։
Արտաքին հղումներ
Կատեգորիա:Գերմանիայի քաղաքներ
Դուբնա (գյուղ, Կոլոմենսկի շրջան)
Դուբնա (Дубна), գյուղ Ռուսաստանի Մոսկվայի մարզի Կոլոմենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Կոլոմենսկի շրջանի բնակավայրեր
Շանդոր Ռոժնյոյի
Շանդոր Ռոժնյոյի (Sándor Rozsnyói, 24 նոյեմբերի, 1930, Զալաեգերսեգ, Հունգարիա - 2 սեպտեմբերի, 2014, Սիդնեյ, Նոր Հարավային Ուելս, Ավստրալիա), հունգարացի թեթև ատլետ, 1956 թվականին Մելբուրնում անկացված Օլիմպիական խաղերի արծաթե մեդալակիր 3000 մետր արգելավազքում, Եվրոպայի չեմպիոն (1954)։
Կենսագրություն
1954 թվականին առաջին անգամ գրանցվել է համաշխարհային ռեկորդ 3000 մետր արգելավազքում (դրանից առաջ այդ մարզաձևում գոյություն չեն ունեցոլ խիստ կանոններ և արգելքների պարամետրեր), և դա եղել է Շանդոր Ռոժնյոյի ցույց տված ժամանակը՝ 8.49,6 րոպե. ռեկորդը նա սահմանել էր Բեռնում անցկացվող Եվրոպայի առաջնությունում՝ արժանանալով ոսկե մեդալի (1954)։ Երկու անգամ ճանաչվել է Հունգարիայի չեմպիոն (1954 և 1955)։
Հետագա տարիներին աշխարհի ռեկորդը մի քանի անգամ թարմացվել է, և Շանդոր Ռոժնյոյին 1956 թվականի սեպտեմբերի 16-ին Բուդապեշտում անցկացված մրցությունների ժամանակ սահմանել է համաշխարհային նոր ռեկորդ՝ 8.35,6 րոպե։ 1956 թվականի Մելբուրում անցկացված Ամառային Օլիմպիական խաղերին նա մասնակցել է ոչ լավ մարզավիճակում և անգլիացի Քրիս Բրեշերի (Chris Brasher) ու գերմանացի Հայնց Լաուֆերի (Heinz Laufer) հետ մրցամարտում զբաղեցրել է երրորդ տեղը։ Սակայն առաջին երկու մասնակիցները որակազրկվել են մրցակիցներին խանգարելու պատճառով։ Բողոքարկումից հետո հարցը վերանայվել է, և Բրեշերը ճանաչվել է չեմպիոն, իսկ արծաթե մեդալը հանձնվել է Շանդոր Ռոժնյոյին։
Օլիմպիական խաղերի ավարտից հետո Շանդոր Ռոժնյոյին չի վերադարձել Հունգարիա սկսված հեղափոխության ու Խորհրդային զորքերի՝ երկիր ներխուժման պատճառով։ Նա տեղափոխվել է Ավստրիա, 1958 թվականին դարձել է երկրի չեմպիոն 5000 մետր մրցատարածությունում։ Երբ Հունգարիայի ֆեդերացիան չի թույլատրել 1958 թվականի Եվրոպայի առաջնությանը մասնակցել Ավստրիայի դրոշի ներքո, Շանդոր Ռոժնյոյին որոշել է ավարտել մարզական կարիերան։ Նրա սահմանած Ավստրիայի ազգային ռեկորդը (14.16,8 րոպե) 5000 մետր վազքատարածությունում հաղթահարվել է միայն 1971 թվականին։
1960 թվականից եղել է Ավստրիայի օլիմպիական հավաքականի մարզիչ։ 1962-1963 թվականներին Վիեննայի համալսարանում սովորել է աշխարհագրություն։ 1964 թվականին տեղափոխվել է Ավստրալիա, որտեղ աշխատել է որպես ֆիզկուլտուրայի ուսուցիչ և թենիսի մարզիչ։
Շանդոր Ռոժնյոյին մահացել է 2014 թվականի սեպտեմբերի 2-ին Սիդնեյում։
Արտաքին հղումներ
Կատեգորիա:Հունգարացի թեթև ատլետներ
Ավստրալիայի թենիսի բաց առաջնություն
Ավստրալիայի թենիսի բաց առաջնությունն անցկացվում է ամեն տարի հունվարի վերջին երկու շաբաթվա ընթացքում Ավստրալիայի Մելբուրն քաղաքում։ Առաջին առաջնությունը կայացել էր 1905 թվականին։ Մրցաշարը ժամանակագրական առումով Մեծ սաղավարտի տարվա չորս իրադարձություններից առաջին է. մյուս երեքը Ֆրանսիայի, Ուիմբլդոնի և ԱՄՆ-ի առաջնություններն են։ Այնտեղ իրականացնում է տղամարդկանց և կանանց մենախաղերը, տղամարդկանց, կանանց և խառը զուգախաղերը, ինչպես նաև` հաշմանդամների, լեգենդների և ցուցադրական միջոցառումներ։ Մրցաշարն անցկացվում է Մելբուրն Պարկի կոշտ խաղադաշտերում 1988 թվականից։
Ավստրալիայի առաջնությունը սովորաբար ունի շատ բարձր հաճախելիություն և առաջին Մեծ սաղավարտի մրցաշարն է եղել, որը փակել էր իր երկու կորտերը, «Ռոդ Լեյվեր Արենա» և «Հիսենս Արենա» կորտերը։
Արտաքին հղումներ
Կատեգորիա:Ավստրալիայի թենիսի բաց առաջնություն
Շլիրզե (բնակավայր)
Շլիրզե  (Schliersee), կոմունա Գերմանիայում, Բավարիա երկրամասում։
Ենթարկվում է Վերին Բավարիա երկրամասին։ Գտնվում է Միսբախ շրջանում։ Բնակչությունը 6664 մարդ տարածքը 79,16 կմ²։ Պաշտոնական կոդ՝ 091 82 131
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
Ստանիսլավ Կոզմյան
Ստանիսլավ Կոզմյան (Stanisław Koźmian, ), լեհ թատերական գործիչ, ռեժիսոր, քննադատ։
Կենսագրություն
Սովորել է Կրակովում և Փարիզում (1855-1860)։ 1866 թվականից Կրակովի թատրոնի գեղարվեստական ղեկավար և տնօրեն (1871-1885)։ Բեմադրել է Ա. Ֆրեդրոյի, Ա. Միցկևիչի, Յու. Սլովացկու, Վ. Բոգուսլավսկու, Յու․ Բլիզինսկու, Բալուցկու և ուրիշների պիեսները, Շեքսպիրի «Համլետը», «Մակբեթը», Գոգոլի «Ռևիզորը», Գյոթեի «էգմոնտը»։
Where Them Girls At
«Where Them Girls At», ֆրանսիացի դիջեյ Դեյվիդ Գետտայի երգը իր «Nothing but the Beat» հինգերորդ ստուդիական ալբոմից։ Երգը կատարվել է ամերիկացի ռեփեր Ֆլո Ռայդայի և տրինիդադցի ռեփեր Նիքի Մինաժի հետ համատեղ։ Ստեղծագործությունը թվային տարբերակով ներբեռնման համար թողարկվել է 2011 թվականի մայիսի 2-ին «Virgin Records» լեյբլի կողմից։ Երգը գրվել է Մայքլ Քերենի, Ջարեդ Քոթերի, Ֆլոու Ռայդի, Դեյվիդ Գետտայի, Նիքի Մինաժի, Խուան և Օսկար Սիլինասների, Ջորիջիո Տյուինֆորտի և Սենդի Վիի կողմից։
«Where Them Girls At»-ը իր մեջ համատեղում է հաուս և հիփ հոփ ժանրերը։ Մինչև թողարկումը, նախնական տարբերակը դրական էր, բոլորն էլ սիրում էին երաժշտությունը և երգի բառերը։ Երաժշտությունը ուղեկցող տեսահոլովակը նկարահանվել է Լոս Անջելեսում 2011 թվականի մայիսին և թողարկվել 2011 թվականի հունիսի 28-ին։
Ճշտումներ
Գետտան առաջին անգամ ամերիկացի ռեփեր Flo Rida-ի հետ աշխատել է 2010 թվականին, երբ օգնում էր Ֆլոուի «Only One Flo (Part 1)» ալբոմի ստեղծման ժամանակ։ Միաժամանակ Գետտան Քայլ առաջ 3D ֆիլմի համար գրել է սաունդթրեք։ Դուետը 2010 թվականին թողարկել է «Club Can't Handle Me» երգը, այն պայմանով, որ Ֆլոու Ռայդը օգնելու է Դևիդին իր հինգերորդ ստուդիական ալբոմի՝ Nothing But the Beat-ի ստեղծման գործում ։
Ավելի ուշ Գետտան Նիկի Մինաժին առաջարկել է համագործակցել։ Նիկի Մինաժը համաձայնել է, չնայած, «Where Them Girls At» երգի նյութը նա լսել է միայն մեկ անգամ։ Երգը գրվել է Մայքլ Կարենի, Ջարեդ Քոթերի, Flo Rida-ի, Դեյվիդ Գետտայի, Նիքի Մինաժի, Հուանի և Օսկար Սիլինասամիի, Ջորջիո Տուինտֆորտի և Սենդի Վիի կողմից ։
2011 թվականի մարտին MTV News-ին տված հարցազրույցում Գետտան պատմել է, որ ինքը ընտրություն է կատարելու երկու երգերի միջև, որպեսզի թողարկի իր առաջիկա հինգերորդ ստուդիական ալբոմի առաջին սինգլը․ անգլիացի երգիչ Taio Cruz-ի և ամերիկացի ռեփեր Ludacris-ի հետ, որը կոչվում է «Little Bad Girl» կամ Rida-ի և Minaj-ի հետ ձայնագրած «Where Dem Girls At?» երգը ։ «Where Them Girls At?» երգի տեսահոլովակը ստացել է քննադատների բարձր գնահատականներ։ «Where Them Girls At?» երգի հիմնական պիկը ԱՄՆ-ում եղել է 2011 թվականի մայիսի 17-ին ռադիոյով ։
Քննադատական ընդունելություն
Digital Spy-ից Լյուիս Քորներն ասել է. Մինաժը օգտագործել է կատարման յուրաձևություն, որը բնորոշ չէ այլ կատարողների ։ Նա երգին տվել է հինգ աստղից երեքը։